Mëkëmbja në Staten Island
Banorët e kësaj zone në Nju Jork po mëkëmben nga uragani Sandy
Një nga vendet e goditura më rëndë nga Uragani Sandy javën e kaluar ishte zona Staten Island në Nju Jork ku qindra shtëpi u shkatërruan kur uji i oqeanit vërshoi mbi lagjet në afërsi të bregut. Por siç njofton Greg Flakus nga Staten Island, ndihma po vërshon gjithashtu nga afër dhe larg. Përgjatë bregut të Staten Island, sheh grumbuj plehrash përpara shtëpive dhe bizneseve të shkatërruara nga përmbytjet. Punonjës të Agjencisë Federale për Menaxhimin e Emergjencave, e njohur si FEMA, po ndihmojnë njerëzit e zhvendosur me strehim të përkohshëm dhe u shpjegojnë procedurat për siguracionin. Zyrtarët shtetëror dhe lokal po japing gjithashtu ndihmën e tyre. Ndihma e qeverisë po mbërrin por shumë viktima po ndihmohen nga fqinjët, miqtë dhe familja. Njerëzit që kanë humbur shtëpitë mund të hanë një vakt falas në këtë kamion që normalisht në pronësinë e sipërmarrësit Dominic Tesoriero. Shumica e banorëve në Staten Island nuk paten shkatërrime dhe po dhurojnë disa tonë ushqime, veshje dhe sende të tjera për njerëzit që u goditën. 16 vjeçari Corey Rettle dhe shokët e skuadrës së tij të futbollit mblodhën donacione. Ndihma po vërshon nga pjesë të tjera të Nju Jorkut dhe shtetet pranë. Kjo është një shenjë e mirë për njerëz si Damon Rosario, një artist apartamenti i të cilit u mbulua nga uji kur goditi stuhia. Rosario humbi të gjitha mobiljet, pajisjet, rrobat dhe kujtimet e çmuara, përfshi disa foto të familjes dhe punë artistike të fëmijërisë. Damon Rosario po rri tani me të afërm dhe ndërrohet me rroba që i sjellin këto gra nga donacionet e dhëna nga një kishë aty pranë. Ai thotë se i ka sjell dëshpërim por njëkohësisht edhe frymëzim. Mëkëmbja për njerëz si Damon Rosario do të dojë disa muaj, por rruga do të jetë më e lehtë nga fryma e bamirësisë së miqve dhe fqinjëve në këtë komunitet të ngushtë.